**Shuttlebuss Kvalvika/Ryten**

Skal du til Lofoten i sommer bør du ikke gå glipp av Kvalvika og Ryten - en uslåelig kombinasjon.

Så hvordan komme seg dit? La bilen stå, slipp parkeringskaos og ta bussen.

Parker ved Fredvang skole. Her er det også lading for El-biler.

**NB! Parkeringsplassen i Torsfjorden - stistart til Kvalvika- er stengt for parkering  fra 01.06.21.**

Vi kjører shuttlebuss mellom

- Fredvang skole

- Torsfjord - startstedet for turen til Kvalvika.

- Parkering på Indresand - startstedet for turen til Ryten og

Kvalvika er en nydelig sandstrand med utsikt mot det langstrakte hav. Stranda er kun tilgjengelig til fots, men er en fin tur som passer de fleste. Turen starter fra parkeringsplassen i Torsfjord hvor shuttlebussen stopper, herfra er stien godt synlig. Tidsbruken til stranda er ca. 1 time og det høyeste punktet på turen er 170 høydemeter, herfra får du en fantastisk utsikt mot stranden. Veien opp er relativt fin å gå. Etter å ha nådd toppen og man er på vei ned på Kvalvikasiden er det litt bratt og steinete. Her kan det være litt glatt om det er vått. Husk gode sko!

For de som ønsker en litt større utfordring kan turen til Kvalvika kombineres med fjelltur opp til Ryten. Herfra får du det perfekte utsiktspunktet til den etterhvert så kjente sandstranda som du muligens har sett et bilde eller to av på Instagram. Med sine 542 høydemeter gir Ryten en fantastisk panoramautsikt til noe av det beste Lofoten har å by på - hvit sandstrand, azurblått hav og mektige fjell.

Dersom du ønsker å gå rundtur som inkluderer både Kvalvika og Ryten er dette fullt mulig, og bussen skysser deg tilbake til den av de to  nevnte parkeringsplassene hvor du har parkert bilen.

Shuttlebussen kjører hver dag mellom kl. 10.00 og 18.00 med oppstart fra Fredvang Skole. Her er det godt med plass til å parkere bilen.

Dette er en mer miljøvennlig måte å komme seg til Kvalvika og Ryten på. Shuttlebussen er elektrisk, og med å sette inn nullutslippskjøretøy tar vi sikte på redusere våre fotavtrykk i Lofotens natur.